ARRONDO ALDASORO (EH Bildu, 2014-11-06):
2014ko irailaren azken asteetan Lanbidek gutun bana bidali zien diru-sarrerak bermatzeko errentaren 10.000 inguru jasotzaileei.
Itzultze prozeduraren aurreko jakinarazpena deritzon gutunean, Lanbideren ustez jasotzaileek itzuli beharreko zenbatekoak eta horiek itzultzeko erak agertzen ziren. Horretaz gain, gaiari buruz harremanetan jartzeko bideak azaltzen ziren. Zehazki, telefono zenbaki bi eta posta elektronikoa.
Inolako prozedura eta berme juridikorik errespetatzen ez duen bidalketa masiboak hautsak harrotu zituen, ezinegona, beldurra, haserrea eta protestak eragiteaz gain, berriro ere kaosa eragin du berez saturazio puntu goienean dauden Lanbide bulegoak. Horren lekuko Lanbiden lan egiten duten langileak, beraien haserrea, ezinegona ere eta jasotako mehatxuak.
Dakigun bezala, honetarako ipinitako telefonoa saturatua egon zen egunetan, eta posta elektronikoa pertsona guztiak ez dute erabiltzen ere, eta noski, Lanbideren funtzionamendu eskasak sortu eta eragindako ekimen honek betikoak erabiltzen ari dira bazterrak nahasteko. Hau da, Lanbidek sorturiko egoera honek ezbaian jartzen duen diru kopuru osoa gizarte prestazioetan egiten den balizko iruzurrarekin identifikatzeko.
Hori horrela izanik, legez besteko proposamena aurkeztu genuen. Hilabete hauetan kaltetutako hainbat pertsonekin hitz egiteko aukera izan dugu eta baita komunikabideen bidez beste batzuk esandakoa ezagutu dugu ere. Errealitatea gogorra da, benetan gordina azaldu digutena.
Egia da krisiaren aitzakiarekin eta bereziki egiten diren politika neoliberalen ondorioz, egoera tamalgarri ugari ematen ari direla eta pertsona ugarik pairatu behar dutela politika horien ondorioak. Hor ditugu, denok ezagutzen ditugu, Stop Desahucios edo IRPHaren plataformak. Baina ordainketa okerrena afera tamalez, herritar gehiagori eragiten dio.
Entzundako batzuk pertsona hauen kaltetu hauen aldetik, honakoak izan dira: "Nadie me dijo que mes a mes me estaban pagando lo que no me correspondía y ahora me reclaman un dinero y desconozco el motivo"; "A mí me pone que cobré más de 3.000 euros de manera indebida y que debo devolverlos. ¿Cómo? Si carezco de ingresos más allá que la RGI". Edo "si abono la deuda, no pago ni la luz ni el alquiler del piso". Honela, egoera honetan, milaka pertsona daude; ez bat edo bi, milaka pertsona daude.
Gainera, jakin dugu beste 20.000 gutun bidaltzeko asmoa zegoela edo dagoela. Ezin dugu benetan ulertu. Hau dena egin den eta egiten ari den moduan, Administrazioaren Lanbideren funtzionamenduaren ondorioz suertatzen dena hein handi batean, diru-sarrerak bermatzeko errenta jasotzen duten pertsonen gainera botatzen da ardura. Susmopean ipintzen dira milaka eta milaka pertsona iruzurgileak direla badirudi diru-sarrerak bermatzeko errenta jasotzeagatik.
Onartezina da afektatuak atera behar izatea esatea ez dutela iruzurra egin, eskatutako paper guztiak aurkeztu dituztela, batzuetan galdu ere galdu egin dituela Lanbidek paper horiek eta abar luze bat.
Cobro indebido deitzen da guk badakizue esaten dugula pago indebido edo ordainketa okerrak. Jendeak ez du kobratu tokatzen ez zitzaiona, ordaindu egin diote edozein kasutan…
El pago indebido no es fraude, creo que lo tenemos que decir alto y claro. Creo que se lo debemos a las miles de personas que de una manera u otra se les ha puesto bajo sospecha como consecuencia fundamentalmente de una mala gestión de la Administración y de una forma de hacer las cosas absolutamente nefasta.
Administrazioak bere kudeaketagatik oker ordaindutakoa ez da iruzurra eta hori gaur hemen argi gera beharko litzateke. Honen harira, esan nahi dut gai honetaz urriaren 1ean idatziz erantzuteko egindako galderak oraindik erantzunik gabe daudela, guk egindakoak behintzat. Erantzuteko epea atzeratu du Gobernuak beraz, egindako hainbat galdera guretzat inportanteak zirenak.